เตรียมรองเท้าให้พร้อมเก็บ รู้ว่าไม่ควรทำอะไร หาวิธีเก็บที่สะดวก
การเก็บรองเท้าทั้งๆ ที่ยังมีเศษดิน ฝุ่น และสิ่งสกปรกอื่นๆ ติดอยู่จะทำให้วัสดุที่ใช้ทำรองเท้าเสื่อมคุณภาพลงเมื่อเวลาผ่านไป โดยเฉพาะอย่างยิ่งรองเท้าที่ทำจากหนังหรือหนังกลับ อย่างไรก็ตาม มันจะเป็นการดีกับรองเท้าทุกคู่ถ้าคุณทำความสะอาดรองเท้าก่อนเก็บ ถึงแม้คุณจะเก็บรองเท้าแค่คืนเดียวแล้วจะใส่มันอีกทีพรุ่งนี้ ทำความสะอาดรองเท้าก่อนเก็บก็ดีกว่าอยู่ดี ปล่อยให้มันแห้งก่อนเก็บด้วยล่ะ  ทำความสะอาดรองเท้าหนังและหนังกลับด้วยการปัดเศษดินและฝุ่นออกด้วยแปรงขนอ่อนที่ไม่ทำให้เป็นรอย ใช้อุปกรณ์ทำความสะอาดสำหรับหนังหรือหนังกลับโดยเฉพาะเพื่อขจัดคราบ ทำความสะอาดรองเท้าผ้าแคนวาสด้วยการปัด แล้วใช้น้ำสบู่ทำความสะอาดคราบ ล้างรองเท้าพลาสติกด้วยสบู่และน้ำ ถ้าก่อนหน้านี้คุณโยนรองเท้าบู๊ท รองเท้าส้นสูง รองเท้าวิ่งรวมกันเป็นกองใหญ่ๆ กองเดียว แล้วค่อยหยิบออกมาเวลาต้องใช้ ถึงเวลาต้องแยกรองเท้าออกจากกันแล้ว การแยกรองเท้าตามฤดูและการใช้งานจะช่วยให้ชั้นวางรองเท้าเป็นระเบียบและเก็บรองเท้าได้ในสภาพที่ดีกว่าโยนรวมกันไปหมด  รวมรองเท้าส้นสูงกับรองเท้าหุ้มส้นเข้าด้วยกัน รวมรองเท้าบู๊ทสำหรับหน้าหนาวและรองเท้าสำหรับหน้าหนาวคู่อื่นๆ ไว้ที่เดียวกัน รวมรองเท้าแตะ รองเท้ารัดส้น และรองเท้าสำหรับหน้าร้อนเข้าด้วยกัน รวมรองเท้าออกกำลังกายและรองเท้าลำลองเข้าด้วยกัน รองเท้าจะอยู่ในสภาพที่ดีที่สุดเมื่อไม่โดนแสงแดดจัดหรืออุณหภูมิร้อนหรือเย็นเกินไป ที่ที่ดีที่สุดสำหรับการเก็บรองเท้าคือชั้นวางรองเท้าที่มืดและมีอุณหภูมิกำลังดี ไม่อุ่นเกินไปและไม่อับ ถ้าคุณไม่มีที่ว่างพอบนชั้น คุณจะเก็บรองเท้าไว้ใต้เตียงหรือผนังห้องนอนก็ได้ อย่าเก็บรองเท้าไว้ที่ห้องใต้ดิน โรงจอดรถ หรือที่อื่นๆ ที่อาจหนาวจัดได้ในหน้าหนาวและร้อนจัดในหน้าร้อน เส้นใยรองเท้าจะเสียหายเมื่ออยู่ในสภาพแบบนี้นานๆ ถ้าคุณจะเก็บรองเท้าเป็นเดือนหรือนานกว่านั้นกว่าจะใส่อีกครั้ง การห่อรองเท้าด้วยกระดาษจะช่วยให้รองเท้าคงรูปทรงได้ดี จำไว้ว่าให้ใช้กระดาษไร้กรด เพราะกระดาษที่มีกรดสามารถทำให้วัสดุที่ใช้ทำรองเท้าเสียหายได้ หลีกเลี่ยงการใช้กระดาษปรู๊ฟ เพราะมันจะให้รองเท้าสีซีดจางลงได้  แกนกระดาษทิชชู่ก็เอามาตัดและใช้ได้ดี ใช้ดันทรงรองเท้ากับรองเท้าคู่เด็ดของคุณ ถ้าคุณมีรองเท้าหนังอย่างดี การใช้ดันทรงรองเท้าจะทำให้มันอยู่ในสภาพดีเยี่ยม ดันทรงรองเท้าที่ทำจากไม้ซีดาร์จะทำให้รองเท้ามีกลิ่นหอมสดชื่นอยู่เสมอ และมันยังช่วยไล่ผีเสื้อกลางคืนและแมลงอื่นๆ ได้อีกด้วย ดันทรงรองเท้าสามารถหาซื้อได้ทั่วไปตามร้านขายรองเท้าและร้านค้าออนไลน์ ถ้าคุณอยากเก็บรองเท้าบู๊ทสวยๆ ให้ใช้ที่แขวนรองเท้าบู๊ทเพื่อตั้งรองเท้าบู๊ทขึ้น ถ้าปล่อยให้ส่วนบนของรองเท้าตกลงมา พอเก็บไปหลายๆ เดือนอาจเกิดรอยย่นได้ ถ้าคุณไม่อยากลงทุนซื้อที่แขวนรองเท้าบู๊ท ลองใช้วิธีพลิกแพลงด้วยการใช้ขวดไวน์เปล่าและแห้งมาตั้งรองเท้าบู๊ทขึ้น อย่าเก็บรองเท้าจนกว่ามันจะแห้งสนิทในที่เก็บรองเท้าหรือแม้แต่ในช่องวางรองเท้า ตอนเก็บรองเท้าเปียกจะเป็นรา และยังจะมีกลิ่นเหม็นด้วย ให้คุณวางรองเท้าในที่ที่แห้งและมีอากาศถ่ายเทเพื่อให้รองเท้าแห้งสนิทก่อนเก็บ รองเท้าหนังและหนังกลับต้องการอากาศเวลาถูกเก็บ การห่อรองเท้าเหล่านี้ด้วยพลาสติกสามารถทำให้รองเท้าเป็นราหรือสีซีดจางลงได้ ให้ห่อรองเท้าหนังด้วยกระดาษทิชชู่ไร้กรดแทนพลาสติก ลูกเหม็นทำด้วยสารเคมีมีพิษที่ไล่ผีเสื้อกลางคืนได้ แต่อันตรายกับเด็กและสัตว์เลี้ยง ลูกเหม็นมีกลิ่นสารเคมีและกลิ่นอับแรงที่ติดกับทุกอย่างที่อยู่ใกล้และยากที่จะกำจัดออก แทนที่จะใช้ลูกเหม็น เก็บรองเท้าของคุณด้วยลูกบอลไม้ซีดาร์หรือดันทรงรองเท้าที่ทำจากไม้ซีดาร์ดูสิ ไม้ซีดาร์สามารถไล่ผีเสื้อกลางคืนได้โดยธรรมชาติ ไม่มีพิษ และยังทำให้รองเท้ามีกลิ่นหอมสดชื่น หลายคนวางรองเท้าซ้อนกันเพื่อประหยัดพื้นที่ แต่การเก็บรองเท้าแบบนี้ไปเรื่อยๆ จะทำให้รองเท้าเสียทรงได้ รองเท้าแตะสามารถเก็บแบบนี้ได้ แต่รองเท้าอื่นๆ ที่มีรูปทรงให้ใช้วิธีวางเป็นคู่ๆ แทน ถึงแม้คุณจะกลับหัวรองเท้าก่อนวางบนรองเท้าอีกคู่หนึ่ง การเก็บรองเท้าแบบนี้เป็นเวลาหลายเดือนก็จะทำให้รองเท้าเริ่มเสียทรง ถ้าคุณและครอบครัวของคุณมีรองเท้าคู่ที่ใส่เกือบทุกวัน วิธีเก็บรองเท้าเหล่านี้ในที่เดียวกันที่สะดวกสบายก็คือหาเสื่อสำหรับรองเท้าที่ใส่ทุกวันโดยเฉพาะ วางมันไว้ใกล้ประตูหรือที่แขวนเสื้อโค้ท และให้คนในบ้านถอดรองเท้าแล้วเรียงให้เป็นระเบียบ จะได้รู้ว่าวางไว้ตรงไหน  คุณควรมีตู้เก็บรองเท้าเพื่อการนี้ เอาไว้วางรองเท้าที่ใส่บ่อยที่สุด อย่างเช่นรองเท้านักเรียนและรองเท้าเทนนิส แยกจุดสำหรับรองเท้าเปียกที่ต้องตากให้แห้ง จะเป็นเสื่อที่ระเบียงที่มีร่มหรือเสื่อที่ทางเข้าบ้านก็ได้ ถ้าคุณมีรองเท้าค่อนข้างเยอะ คุณจำเป็นต้องมีที่เก็บรองเท้าอีกที่สำหรับรองเท้าที่ใส่ไม่ค่อยบ่อย ชั้นวางรองเท้าทำให้จัดรองเท้าให้เป็นระเบียบได้ง่ายในตู้เก็บหรือบนผนังห้องนอน เลือกชั้นวางรองเท้าพลาสติกหรือไม้และแยกรองเท้าตามการใช้งาน จัดให้เป็นระเบียบแล้วเก็บทุกครั้งหลังใส่  ถ้าคุณมีบันไดไม้เก่าๆ ลองใช้มันเป็นชั้นวางรองเท้าที่ไม่เหมือนใครดูสิ แค่ทาสีบันไดให้เข้ากับห้องของคุณ แล้ววางพิงผนังไว้ แค่นี้คุณก็จะวางรองเท้าตรงขั้นบันได้ได้ง่ายๆ แล้ว วิธีที่ดีเยี่ยมอีกวิธีคือหาพาเลทไม้จากร้านวัสดุก่อสร้าง ติดพาเลทกับผนัง (หาตะปูหัวใหญ่เพื่อให้คุณติดพาเลทกับผนังด้วยสกรูได้แน่น) และเก็บรองเท้าด้วยการยัดหัวรองเท้าเข้าไประหว่างแผ่นไม้ คุณอาจไม่อยากใช้วิธีนี้กับรองเท้าหนังคู่แพงที่สุดของคุณ เพราะมันอาจทำให้เกิดรอย แต่วิธีนี้เหมาะสำหรับรองเท้าเทนนิส รองเท้าแตะ และรองเท้าลักษณะเดียวกัน ถ้าคุณมีพื้นที่เก็บน้อยให้ซื้อถุงใส่รองเท้าแขวนประตูจากร้านค้าและใช้เก็บรองเท้าเป็นคู่ๆ วิธีนี้จะทำให้รองเท้าไม่โดนพื้นและเป็นระเบียบ ไม่รกเกะกะบนพื้น ถ้าคุณกำลังจะเก็บรองเท้าที่ไม่ได้คิดจะใส่สักเดือนหรือนานกว่านั้น วิธีที่ดีที่สุดคือเก็บไว้ในกล่อง คุณจะเก็บรองเท้าไว้ในกล่องเดิมหรือกล่องพลาสติกใสจะได้เห็นรองเท้าข้างในก็ได้  กล่องไวน์เก่าๆ สามารถใช้แทนกล่องใส่รองเท้าได้ดีถ้าคุณใส่รองเท้าในกล่องที่มากับรองเท้าไม่ได้ ห่อรองเท้าด้วยกระดาษทิชชู่ไร้กรดเพื่อไม่ให้รองเท้าเสียหายขณะเก็บ คุณจะใช้ซิลิก้าเจลเพื่อให้วัสดุที่ใช้ทำรองเท้าไม่อับก็ได้ คุณสามารถหาซื้อที่ใส่ซิลิก้าเจลได้จากร้านขายอุปกรณ์งานฝีมือ
ทำความสะอาดรองเท้า. แยกรองเท้าตามฤดูและการใช้งาน. หาที่ที่มืดและคุมอุณหภูมิได้. ห่อรองเท้าด้วยกระดาษไร้กรด. เก็บรองเท้าบู๊ทด้วยการวางตั้งขึ้น. หลีกเลี่ยงการเก็บรองเท้าที่เปียก. อย่าห่อรองเท้าหนังด้วยพลาสติก. เก็บรองเท้ากับไม้ซีดาร์ ไม่ใช่ลูกเหม็น. อย่าวางรองเท้าทับกัน. มีเสื่อสำหรับรองเท้าที่ใส่ทุกวันโดยเฉพาะ. ใช้ชั้นวางรองเท้า. เก็บรองเท้าในถุงใส่รองเท้าแขวนประตู. เก็บรองเท้าในกล่องสำหรับการเก็บนานๆ.
https://www.wikihow.com/Store-Shoes https://www.wikihow.com/Store-Shoes https://www.wikihow.com/Store-Shoes
Getting Shoes Ready for Storage Knowing What Not to Do Finding a Convenient Storage Solution